### Beslutning

Anbefales.

### Sagsfremstilling

## Resume og sagens baggrund

Novo Nordisk Fonden har bevilget et tilskud på 6,6 mio. kr. til indretning af faglokaler med videre i forbindelse med den internationale kommunale grundskole, som er ved at blive etableret i [adresse] 4 på Skolen på [adresse].

I denne sag søges anlægsbevilling til indretningen, samt til finansiering af den tilskudsmoms, der skal betales af fondsmidlerne.

## Indstillinger

Direktøren indstiller,

1. at der gives en anlægsbevilling til udgifter på 6,6 mio. kr. til indretning af faglokaler med videre
2. at der gives en anlægsbevilling til indtægter på -6,6 mio. kr. til fondsmidlerne fra Novo Nordisk Fonden
3. der gives en tillægsbevilling på 1,15 mio. kr. til afregning af tilskudsmoms finansieret af kassebeholdningen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Den 18. december 2024 godkendte Kommunalbestyrelsen en anlægsbevilling på 1,6 mio. kr. til etablering af en international kommunal grundskole i Kalundborg. Skolen er placeret i [adresse] 4 på Skolen på [adresse].

Novo Nordisk Fonden har bevilget 6,6 mio. kr. til etablering af læringsmiljø på den internationale kommunale grundskole. Midlerne skal bl.a. bruges til renovering og indretning af naturfagslokaler, lokaler til håndværk og design samt etablering af makerspace.

Etableringen vil ske i såvel [adresse] 4, samt i de øvrige huse, som hører til Skolen på [adresse] og forventes at ske løbende frem til udgangen af 2026.

## Økonomiske konsekvenser

Når en kommune modtager tilskud fra eksterne fonde skal der betales 17,5% i tilskudsmoms til den kommunale momsudligningsordning. I dette tilfælde udgør tilskudsmomsen 1,15 mio. kr.

Der søges om tillægsbevilling på 1,15 mio. kr. til dækning af tilskudsmomsen finansieret af kassebeholdningen.